title: Decizia 2008/974/PESC a Consiliului din 18 decembrie 2008 în sprijinul Codului de conduită de la Haga împotriva proliferării rachetelor balistice, în cadrul punerii în aplicare a strategiei UE de combatere a proliferării armelor de distrugere în masă

text:
               23.12.2008

               RO

               Jurnalul Oficial al Uniunii Europene

               L 345/91

      DECIZIA 2008/974/PESC A CONSILIULUI

   din 18 decembrie 2008
   în sprijinul Codului de conduită de la Haga împotriva proliferării rachetelor balistice, în cadrul punerii în aplicare a strategiei UE de combatere a proliferării armelor de distrugere în masă
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 13 alineatul (3) și articolul 23 alineatul (1),
   întrucât:

               (1)

               La 12 decembrie 2003, Consiliul European a adoptat strategia UE de combatere a proliferării armelor de distrugere în masă, care prezintă în capitolul III o listă a măsurilor care trebuie adoptate atât în cadrul Uniunii Europene (UE), cât și în țările terțe, pentru combaterea acestei proliferări.

               (2)

               În prezent, UE pune în aplicare în mod activ această strategie și se asigură că măsurile enumerate în capitolul II, respectiv capitolul III, produc efecte, cum ar fi furnizarea resurselor financiare destinate sprijinirii proiectelor specifice care duc la consolidarea sistemului multilateral de combatere a proliferării, precum și la măsuri de consolidare a încrederii la nivel multilateral. Codul de conduită de la Haga împotriva proliferării rachetelor balistice (denumit în continuare „codul” sau „HCoC”) reprezintă o parte integrantă a sistemului respectiv. Acesta are drept obiectiv prevenirea și limitarea proliferării sistemelor de rachete balistice care pot servi ca vectori ai armelor de distrugere în masă și ai tehnologiilor conexe.

               (3)

               La 17 noiembrie 2003, Consiliul a adoptat Poziția comună 2003/805/PESC (1) privind universalizarea și consolidarea acordurilor multilaterale în domeniul neproliferării armelor de distrugere în masă și a vectorilor acestora. Respectiva poziție comună lansează un apel, inter alia, în favoarea aderării unui număr cât mai mare de țări posibil la cod, în special a celor cu capacități în materie de rachete balistice, precum și în favoarea continuării elaborării și a punerii în aplicare a codului, în special a măsurilor de consolidare a încrederii prevăzute de acesta, precum și în favoarea promovării unei relații mai strânse între cod și sistemul multilateral de combatere a proliferării al Națiunilor Unite.

               (4)

               La 23 mai 2007, Consiliul a decis să adopte măsuri pentru a promova universalitatea codului și respectarea principiilor acestuia. În acest scop, a fost organizat un atelier în paralel cu reuniunea anuală din 2007 a statelor semnatare, care a reunit state deținând capacități majore în materie de rachete balistice, precum și state care nu au aderat la cod. Continuarea acestui dialog între statele semnatare și statele nesemnatare reprezintă o prioritate a Uniunii Europene, în scopul promovării în continuare a universalității codului, precum și a unei mai bune puneri în aplicare a acestuia și a consolidării sale. Prezenta decizie ar trebui să contribuie la acest proces.

         DECIDE:
   Articolul 1
   (1)   În scopul asigurării unei puneri în aplicare continue și concrete a anumitor elemente ale strategiei UE de combatere a proliferării armelor de distrugere în masă, Uniunea Europeană susține activitățile desfășurate de statele semnatare ale Codului de conduită de la Haga pentru realizarea următoarelor obiective:

               (a)

               promovarea universalității codului, și în special a aderării la cod a tuturor statelor cu capacități în materie de rachete balistice;

               (b)

               susținerea punerii în aplicare a codului;

               (c)

               promovarea continuării consolidării codului.

         (2)   În acest context, proiectele care urmează a fi susținute de către Uniunea Europeană cuprind următoarele activități specifice:

               (a)

               furnizarea de mijloace pentru organizarea de activități de informare specifice, de exemplu sub forma unor ateliere, destinate promovării unor noi aderări la cod, în regiunea unde aderarea la cod prezintă nivelul cel mai redus;

               (b)

               furnizarea de mijloace financiare și tehnice pentru facilitarea, pe de o parte, a schimbului de informații între statele semnatare și, pe de altă parte, a unei vizite a observatorilor internaționali la pozițiile de lansare pentru testarea vehiculelor de lansare spațială (SLV), pe care statele semnatare s-au decis să le ia în calcul, pe bază de voluntariat, în conformitate cu articolul 4a punctul (ii) din cod.

               (c)

               furnizarea de mijloace pentru a susține o dezbatere la nivelul statelor semnatare cu privire la modul de menținere a relevanței și a viabilității codului. Reflecția va lua în considerare cu precădere noile evoluții din domeniul proliferării rachetelor balistice, precum și evoluțiile din cadrele internaționale instituționale și juridice privind rachetele balistice.

         Aceste proiecte se vor desfășura în beneficiul atât al statelor semnatare ale codului, cât și al statelor nesemnatare.
   În anexă este prevăzută o descriere detaliată a proiectelor.
   Articolul 2
   (1)   Răspunderea pentru punerea în aplicare a prezentei decizii îi revine Președinției, asistate de către Secretarul General al Consiliului/Înaltul Reprezentant pentru politica externă și de securitate comună (SG/ÎR). Comisia este asociată cu drepturi depline.
   (2)   Proiectele menționate la articolul 1 alineatul (2) sunt puse în aplicare din punct de vedere tehnic de către Fundația pentru cercetare strategică din Paris (FRS).
   FRS îndeplinește această sarcină sub controlul SG/ÎR, în sprijinul Președinției și în strânsă consultare cu președinția reuniunilor anuale ale statelor semnatare ale codului și cu Austria, în calitate de punct de contact central imediat (ICC)/secretariat executiv al codului. În acest scop, SG/ÎR inițiază procedurile necesare împreună cu FRS.
   (3)   Președinția, SG/ÎR și Comisia se informează reciproc în mod periodic cu privire la punerea în aplicare a prezentei decizii, în conformitate cu competențele care le revin.
   Articolul 3
   (1)   Suma de referință pentru punerea în aplicare a proiectelor menționate la articolul 1 alineatul (2) este de 1 015 000 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Comunităților Europene.
   (3)   Comisia supraveghează gestionarea corectă a cheltuielilor menționate la alineatul (2), care iau forma unei subvenții. În acest scop, aceasta încheie un acord de finanțare cu FRS. Acordul de finanțare stipulează că FRS îi revine sarcina de a asigura vizibilitatea contribuției UE, adecvată dimensiunii acesteia.
   (4)   Comisia depune eforturi în vederea încheierii acordului de finanțare menționat la alineatul (3) în cel mai scurt timp posibil după intrarea în vigoare a prezentei decizii. Comisia informează Consiliul cu privire la orice dificultăți în cadrul respectivului proces și cu privire la data încheierii acordului de finanțare.
   Articolul 4
   Președinția, asistată de SG/ÎR, raportează Consiliului cu privire la punerea în aplicare a prezentei decizii, pe baza unor rapoarte elaborate periodic de FRS. Aceste rapoarte stau la baza evaluării efectuate de Consiliu. Comisia este asociată cu drepturi depline. Aceasta raportează cu privire la aspectele financiare aferente punerii în aplicare a prezentei decizii.
   Articolul 5
   Prezenta decizie produce efecte de la data adoptării.
   Aceasta expiră după 6 luni de la data la care începe să producă efecte, cu excepția cazului în care Comisia încheie un acord de finanțare cu FRS înainte de expirarea perioadei respective, caz în care prezenta decizie expiră după 24 de luni de la data încheierii acordului de finanțare.
   Articolul 6
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 18 decembrie 2008

            Pentru Consiliu

            Președintele

         M. BARNIER

      (1)  JO L 302, 20.11.2003, p. 34.

      ANEXĂ
      Susținerea acordată de Uniunea Europeană Codului de conduită de la Haga împotriva proliferării rachetelor balistice, în cadrul punerii în aplicare a strategiei UE de combatere a proliferării armelor de distrugere în masă
      1.   Obiective
      Uniunea Europeană a susținut în mod ferm codul încă de la începuturile sale. Uniunea Europeană consideră codul un instrument multilateral important care are drept obiectiv frânarea proliferării sistemelor de rachete balistice și a tehnologiilor conexe prin măsuri de promovare a transparenței și de consolidare a încrederii. Toate statele membre ale Uniunii Europene au aderat la cod și pun în aplicare codul cu bună-credință.
      În trecut, Uniunea Europeană a încercat să depășească lacunele rămase la nivelul punerii în aplicare a codului și al universalității acestuia organizând un seminar cu participarea statelor semnatare ale codului și a statelor nesemnatare, în paralel cu reuniunea anuală din 2007. Încurajată de rezultatele seminarului, Uniunea Europeană dorește să continue această inițiativă și să susțină trei aspecte ale codului, după cum urmează:

                  —

                  universalitatea codului;

                  —

                  punerea în aplicare a codului;

                  —

                  consolidarea codului și a îmbunătățirea funcționării acestuia.

            2.   Descrierea proiectelor
      2.1.   Proiectul nr. 1: Promovarea universalității codului
      2.1.1.   Obiectivele proiectului
      Deși numărul statelor semnatare a atins nivelul a două treimi din totalitatea statelor membre ale Organizației Națiunilor Unite, sunt necesare mai multe eforturi pentru a se obține universalitatea codului. Cu ocazia reuniunilor anuale, statele semnatare au remarcat că motivele pentru care statele nesemnatare manifestă reticență față de aderarea la cod sunt extrem de diverse, mergând de la absența generală a unei conștientizări a ceea ce înseamnă codul și absența unei înțelegeri a acestuia până la considerente de ordin mai politic.
      2.1.2.   Rezultatele proiectului

                  —

                  consolidarea conștientizării a ceea ce înseamnă codul, a înțelegerii și a susținerii acestuia;

                  —

                  consolidarea interacțiunii dintre statele semnatare ale codului și statele nesemnatare;

                  —

                  mărirea numărului de state semnatare ale codului;

            2.1.3.   Descrierea proiectului
      Proiectul prevede organizarea a două ateliere:

                  —

                  un atelier de sensibilizare pentru regiunea cu cel mai ridicat număr de state nesemnatare.
                  În Africa, următoarele țări nu au aderat la cod: Algeria, Angola, Botswana, Republica Centrafricană, Republica Democratică Congo, Republica Congo, Côte d'Ivoire, Egipt, Lesotho, Namibia, Somalia, Swaziland, Togo și Zimbabwe.

                  —

                  un atelier general, care urmează modelul celui organizat în paralel cu reuniunea anuală din 2007 a statelor semnatare, cu schimburi orientate și structurate de considerații tehnice și de considerații politice și privitoare la securitate, referitoare la proliferarea rachetelor balistice și la relevanța codului.

            2.2.   Proiectul nr. 2: Susținere pentru punerea în aplicare a codului în rândul statelor semnatare
      2.2.1.   Obiectivele proiectului
      În timp ce codul reprezintă un instrument important de frânare a proliferării rachetelor balistice și a tehnologiilor conexe prin intermediul unor măsuri de consolidare a încrederii și de promovare a transparenței, sunt necesare mai multe eforturi pentru promovarea unor schimburi mai bune între statele semnatare. Proiectul se va axa pe acele aspecte ale schimburilor la nivelul cărora pot fi obținute rezultate concrete.
      2.2.2.   Rezultatele proiectului

                  —

                  crearea unui prototip al unui mecanism securizat de informare și comunicare bazat pe internet (e-ICC), care ar permite un schimb de informații mai rapid, mai simplu și securizat de informații între statele semnatare și ar putea asigura distribuirea electronică a documentelor.

                  —

                  în cazul în care statele semnatare decid să instituie un e-ICC în cadrul reuniunii anuale a acestora, un astfel de prototip ar putea fi operaționalizat;

                  —

                  o susținere mai importantă acordată vizitelor observatorilor la pozițiile de lansare pentru testarea SLV.

            2.2.3.   Descrierea proiectului
      Proiectul prevede două tipuri de măsuri:

                  a)

                  Facilitarea schimbului de informații și a comunicării între statele semnatare prin crearea unui e-ICC. Experiența Franței cu sistemul punctelor de contact electronice (e-POC) privind regimul de control al tehnologiilor pentru rachete (Missile Technology Control Regime - MTCR) este deosebit de relevantă pentru acest proiect.
                  Dat fiind faptul că decizia de a institui un astfel de sistem le revine statelor semnatare ale codului, în cadrul reuniunii anuale, proiectul va fi pus în aplicare în două etape. Punerea în aplicare a celei de a doua etape va face obiectul unor deliberări prealabile ale statelor semnatare cu privire la e-ICC în cadrul reuniunii anuale.
                  Etapa 1: Propunerea UE adresată statelor semnatare ale codului de a crea e-ICC
                  Un prototip al unui e-ICC va fi pregătit în scopul de a fi prezentat statelor semnatare, eventual în 2009, și de a primi feedback asupra funcționării sale din partea statelor semnatare.
                  Etapa 2: Operaționalizarea prototipului e- ICC
                  În cazul în care statele semnatare decid să instituie un e-ICC în cadrul reuniunii anuale, un astfel de prototip ar putea fi operaționalizat. În acest scop, expertiza și aspectele materiale aferente prototipului ar fi transferate către ICC/secretariatul executiv în vederea gestionării și s-ar asigura formarea ICC și a statelor semnatare.

                  b)

                  Furnizarea mijloacelor financiare pentru o vizită a observatorilor internaționali la pozițiile de lansare pentru testarea SLV ale statelor membre ale UE.

            2.3.   Proiectul nr. 3: Promovarea continuării consolidării codului și a unei mai bune funcționări a acestuia
      2.3.1.   Obiectivele proiectului
      Mediul de securitate se află într-o constantă evoluție, inclusiv în domeniul proliferării mijloacelor care pot servi drept vectori ai armelor de distrugere în masă (ADM). Statele semnatare ale codului se reunesc anual și evaluează punerea în aplicare a codului, precum și noile tendințe în domeniul proliferării rachetelor balistice și a tehnologiilor conexe.
      Proiectul va promova o dezbatere mai aprofundată între statele semnatare, și va include, atunci când este cazul, state nesemnatare, într-un cadru mai informal, prevăzând accesul la expertiză tehnică privind proliferarea rachetelor balistice în afara cercurilor guvernamentale. Rezultatele proiectului ar putea fi prezentate sub forma unui document de reflecție în cadrul reuniunii anuale a statelor semnatare.
      2.3.2.   Rezultatele proiectului

                  —

                  o mai bună înțelegere a tendințelor actuale în domeniul proliferării rachetelor balistice și a programelor privind SLV, cu recomandări adresate statelor semnatare;

                  —

                  o analiză a opțiunii privind modalitățile de a motiva statele semnatare să desfășoare programele privind rachetele balistice și SLV;

                  —

                  o mai bună înțelegere a interfeței dintre cod, MTCR și aranjamentele bilaterale și regionale în materie de măsuri de consolidare a încrederii, în vederea realizării obiectivului neproliferării rachetelor și al definirii unor recomandări privind politica în domeniu.

                  —

                  documente de lucru sau alte forme de documentație rezultate în urma atelierelor, care ar putea fi prezentate de UE în cadrul reuniunii anuale HCoC.

            2.3.3.   Descrierea proiectului
      Proiectul va prevedea două tipuri de activități:

                  a)

                  Proiectul va finanța un studiu cu privire la tendințele actuale în domeniul rachetelor balistice și al dinamicii proliferării acestora, precum și al programelor privind SLV, care ar putea fi prezentat sub forma unui document de reflecție în cadrul reuniunii anuale a statelor semnatare. În realizarea acestui studiu, FRS se va asigura că nu se produce o suprapunere a activității cu cea a Grupului de experți guvernamentali al ONU.

                  b)

                  Proiectul va finanța ateliere ale experților din statele semnatare și nesemnatare, atât din sectorul guvernamental, cât și din cel neguvernamental. Atelierele ar putea fi organizate în paralel cu reuniunile anuale. Rezultatele acestora ar putea fi prezentate sub forma unui document de lucru în cadrul reuniunii anuale a statelor semnatare. Atelierele vor aborda următoarele aspecte:

                              —

                              Interfața dintre cod, MTCR și aranjamentele bilaterale și regionale în materie de măsuri de consolidare a încrederii, în vederea urmăririi obiectivului neproliferării, precum și dintre cod și sistemul ONU (Adunarea Generală a ONU).

                              —

                              Cum pot fi motivate statele semnatare să desfășoare programele privind rachetele balistice și SLV?

            3.   Durata
      Durata totală a punerii în aplicare a proiectelor este estimată la 24 de luni.
      4.   Beneficiarii
      Beneficiarii proiectelor din cadrul prezentei decizii sunt atât statele semnatare ale codului, cât și statele nesemnatare.
      Alegerea finală a statelor beneficiare se va face în consultare cu entitatea de punere în aplicare și cu Președinția, asistată de SG/ÎR, în strânsă consultare cu statele membre și cu Comisia în cadrul grupului de lucru competent al Consiliului. Decizia finală se va baza pe propunerile înaintate de entitatea de punere în aplicare, în conformitate cu articolul 2 alineatul (2).
      5.   Entitatea de punere în aplicare
      FRS va fi însărcinată cu punerea în aplicare din punct de vedere tehnic a proiectelor. Proiectele vor fi puse în aplicare în mod direct de către personalul FRS sau al partenerilor săi de cooperare, și anume Institutul pentru cercetare în domeniul păcii și politica de securitate din cadrul Universității din Hamburg și Centrul de cercetare spațială din Varșovia.
      Entitatea de punere în aplicare va pregăti:

                  (a)

                  rapoarte trimestriale privind punerea în aplicare a proiectelor;

                  (b)

                  un raport final, la cel mult o lună după finalizarea punerii în aplicare a proiectelor.

            Rapoartele vor fi trimise Președinției, asistată de SG/ÎR.
      FRS va asigura vizibilitatea contribuției UE, corespunzător cu dimensiunea acesteia.
      6.   Părți terțe participante
      Proiectele vor fi finanțate în întregime prin prezenta decizie. Experții din statele semnatare ale codului sau statele nesemnatare pot fi considerate părți terțe participante. Aceștia își vor desfășura activitatea în conformitate cu regimul general al FRS.


title: Decizia Consiliului din 19 decembrie 2002 privind comerțul cu anumite produse siderurgice între Comunitatea Europeană și Ucraina

text:
Anunţ juridic important

|

32002D1001

Jurnalul Oficial L 349 , 24/12/2002 p. 0100 - 0102 ediţie specială în limba cehă capitol 11 volum 45 p. 119  - 121 ediţie specială în limba estonă capitol 11 volum 45 p. 119  - 121 ediţie specială în limba maghiară capitol 11 volum 45 p. 119  - 121 ediţie specială în limba lituaniană capitol 11 volum 45 p. 119  - 121 LV.ES capitol 11 volum 45 p. 119  - 121 MT.ES capitol 11 volum 45 p. 119  - 121 PL.ES capitol 11 volum 45 p. 119  - 121 SK.ES capitol 11 volum 45 p. 119  - 121 ediţie specială în limba slovenă capitol 11 volum 45 p. 119  - 121

		20021219Decizia Consiliuluidin 19 decembrie 2002privind comerțul cu anumite produse siderurgice între Comunitatea Europeană și Ucraina(2002/1001/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133,având în vedere propunerea Comisiei,întrucât:(1) Acordul de parteneriat și de cooperare încheiat între Comunitățile europene și statele membre ale acestora, pe de o parte, și Ucraina, pe de altă parte [1], prevede la articolul 22 alineatul (1) ca efectuarea comerțului cu anumite produse siderurgice să facă obiectul unui acord specific.(2) Acordul bilateral încheiat anterior între CECO și Guvernul Ucrainei privind comerțul cu anumite produse siderurgice a expirat la 31 decembrie 2001.(3) Părțile au convenit să încheie un nou acord a cărui negociere încă nu s-a terminat.(4) Comunitatea Europeană (CE) a preluat obligațiile internaționale ale CECO de la expirarea tratatului de instituire a acesteia, iar măsurile aplicabile comerțului cu produse siderurgice cu țările terțe sunt în prezent de competența CE în domeniul politicii comerciale.(5) S-au stabilit limite cantitative pentru anul 2002 prin Decizia 2001/933/CECO a reprezentanților guvernelor statelor membre reuniți în cadrul Consiliului din 19 decembrie 2001 [2].(6) Este necesar să se stabilească limite cantitative pentru anul 2003, până la semnarea și intrarea în vigoare a noului acord.(7) Parlamentul ucrainean adoptă o lege care instituie o taxă de 30 EUR pe tonă la exportul deșeurilor de metale feroase începând cu 1 ianuarie 2003. Taxa prevăzută va constitui un obstacol în calea liberului schimb de deșeuri de metale feroase și va limita considerabil, dacă nu va bloca în totalitate, exporturile acestor deșeuri, penalizând astfel industria siderurgică a Comunității și afectând negativ piața comunitară a deșeurilor de metale feroase. În consecință, este necesar ca limitele cantitative aplicabile în 2003 să fie reduse cu 30 % în raport cu limitele cantitative stabilite pentru 2002, până la adoptarea unei soluții satisfăcătoare pentru această problemă și încheierea negocierilor consacrate noului acord,DECIDE:Articolul 1În perioada menționată la anexa I, importul în Comunitatea Europeană al produselor siderurgice menționate la anexa II, originare din Ucraina, face obiectul unei licențe. Aceste licențe se acordă numai în limitele stabilite la articolul 2.Articolul 2Importurile se autorizează, pentru fiecare grup de produse și pe ansamblul Comunității, în limitele cantitative indicate la anexa I.Durata de valabilitate a licenței de import este fixată la patru luni. Licențele de import neutilizate sau parțial utilizate pot fi reînnoite pentru două luni.Articolul 3Statele membre eliberează licențele în conformitate cu regulile stabilite în cadrul Comitetului de legătură al oțelului și informează de îndată Comisia cu privire la aceasta. Comisia informează periodic statele membre despre stadiul de utilizare a cantităților.Statele membre și Comisia se consultă pentru a garanta că aceste cantități nu sunt depășite.Articolul 4Dispozițiile acordului privind comerțul cu anumite produse siderurgice, însoțite de eventuale măsuri de punere în aplicare a acestora, înlocuiesc, începând cu data intrării în vigoare a acordului, dispozițiile prezentei decizii.Articolul 5Prezenta decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Bruxelles, 19 decembrie 2002.Pentru ConsiliuPreședinteleL. Espersen[1] JO L 49, 19.2.1998, p. 3.[2] JO L 345, 29.12.2001, p. 75. Decizie, astfel cum a fost modificată prin Decizia 2002/476/CECO (JO L 164, 22.6.2002, p. 37).--------------------------------------------------20021219ANEXA ILIMITE CANTITATIVE APLICABILE ÎN PERIOADA 1.1.2002- 31.12.2003Produse | Tone |SA.Produse laminate plate| SA1. Rulouri | 46604 || SA2. Tablă groasă | 173364 || SA3. Alte produse laminate plate | 14391 |SB.Produse lungi| SB1. Bare | 6273 || SB2. Sârmă | 89624 || SB3. Alte produse lungi | 112926 |--------------------------------------------------20021219ANEXA IISA Produse laminate plateSA1. Rulouri72081000720825007208260072082700720836007208371072083790720838107208389072083910720839907211141072111920721911007219121072191290721913107219139072191410721914907225202072253000SA2. Tablă groasă7208401072085110720851307208515072085191720851997208521072085291720852997208531072111300722540207225405072259910SA3. Alte produse laminate plate7208409072085390720854107208549072089010720915007209161072091690720917107209179072091810720918917209189972092500720926107209269072092710720927907209281072092890720990107210111072101211721012197210201072103010721041107210491072105010721061107210691072107031721070397210903172109033721090387211149072111990721123107211235172112920721190117212101072121091721220117212301172124010721240917212503172125051721260117212609172192110721921907219221072192290721923007219240072193100721932107219329072193310721933907219341072193490721935107219359072254080SB Produse lungiSB1. Bare720719317207207172163111721631197216319172163199721632117216321972163291721632997216331072163390SB2. Sârmă7213100072132000721391107213912072139141721391497213917072139190721399107213999072210010722100907227100072272000722790107227905072279095SB3. Alte produse lungi720719117207191472071916720720517207205572072057721420007214300072149110721491907214991072149931721499397214995072149961721499697214998072149990721590107216100072162100721622007216401072164090721650107216509172165099721699107218992072221111722211197222112172221129722211917222119972221910722219907222301072224010722240307224903172249039722810107228103072282011722820197228203072283020722830417228304972283061722830697228307072283089722860107228701072287031722880107228809073011000--------------------------------------------------


title: Decizia Consiliului din 3 mai 1989 privind încheierea celui de-al treilea Protocol adițional la Acordul între Comunitatea Economică Europeană și Confederația Elvețiană ca urmare a aderării Regatului Spaniei și a Republicii Portugheze la Comunitate

text:
               02/Volumul 04

               RO

               Jurnalul Ofícial al Uniunii Europene

               154

         31989D0436

               L 206/16

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 3 mai 1989
   privind încheierea celui de-al treilea Protocol adițional la Acordul între Comunitatea Economică Europeană și Confederația Elvețiană ca urmare a aderării Regatului Spaniei și a Republicii Portugheze la Comunitate
   (89/436/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât suspendarea totală de către Confederația Elvețiană a drepturilor la importurile provenind din Spania ar facilita comerțul între aceste două țări;
   întrucât Protocolul adițional la Acordul între Comunitatea Economică Europeană și Confederația Elvețiană (1) semnat la Bruxelles la 22 iulie 1972, ca urmare a aderării Regatului Spaniei și a Republicii Portugheze la Comunitate, nu prevede posibilitatea suspendării de către Confederația Elvețiană a drepturilor sale vamale pentru importurile din Spania;
   întrucât în consecință este necesară aprobarea celui de-al treilea Protocol adițional la Acordul menționat anterior pentru a se prevedea suspendarea totală a drepturilor vamale aplicabile produselor care intră sub incidența acestui acord, importate din Spania în Elveția,
   DECIDE:
   Articolul 1
   Cel de-al treilea Protocol adițional la Acordul între Comunitatea Economică Europeană și Confederația Elvețiană ca urmare a aderării Regatului Spaniei și a Republicii Portugheze la Comunitate se aprobă în numele Comunității.
   Textul protocolului este anexat la prezenta decizie.
   Articolul 2
   Președintele Consiliului procedează la notificarea prevăzută la articolul 3 din protocol (2).
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 3 mai 1989.

            Pentru Consiliu

            Președintele

         P. SOLBES

      (1)  JO L 300, 31.12.1972, p. 189.

      (2)  Data intrării în vigoare a protocolului va fi publicată în Jurnalul Oficial al Comunităților Europene de Secretariatul General al Consiliului.


title: 2012/244/UE: Decizia reprezentanților guvernelor statelor membre din 25 aprilie 2012 de numire a judecătorilor și avocaților generali la Curtea de Justiție

text:
               8.5.2012

               RO

               Jurnalul Oficial al Uniunii Europene

               L 121/21

         DECIZIA REPREZENTANȚILOR GUVERNELOR STATELOR MEMBRE
   din 25 aprilie 2012
   de numire a judecătorilor și avocaților generali la Curtea de Justiție
   (2012/244/UE)
   REPREZENTANȚII GUVERNELOR STATELOR MEMBRE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   întrucât:

               (1)

               Mandatele domnului Alexander ARABADJIEV, domnului George ARESTIS, doamnei Maria BERGER, domnului Jean-Claude BONICHOT, domnului Anthony BORG BARTHET, domnului José Narciso CUNHA RODRIGUES, domnului Carl Gustav FERNLUND, domnului Egidijus JARAŠIŪNAS, domnului Egils LEVITS, domnului Jiří MALENOVSKÝ, doamnei Alexandra PRECHAL, domnului Konrad SCHIEMANN, domnului Antonio TIZZANO și domnului Thomas VON DANWITZ, judecători, precum și cele ale domnului Yves BOT, domnului Ján MAZÁK, domnului Paolo MENGOZZI și al doamnei Verica TRSTENJAK, avocați generali la Curtea de Justiție, expiră la 6 octombrie 2012.

               (2)

               Guvernele statelor membre au propus reînnoirea mandatelor de judecători la Curtea de Justiție ale domnului Alexander ARABADJIEV, domnului George ARESTIS, doamnei Maria BERGER, domnului Jean-Claude BONICHOT, domnului Carl Gustav FERNLUND, domnului Egidijus JARAŠIŪNAS, domnului Egils LEVITS, domnului Jiří MALENOVSKÝ, doamnei Alexandra PRECHAL și domnului Thomas VON DANWITZ, precum și a mandatului avocatului general la Curtea de Justiție, domnului Yves BOT. De asemenea, guvernele statelor membre au propus numirea domnului José Luís DA CRUZ VILAÇA pentru exercitarea funcției de judecător la Curtea de Justiție, precum și a domnilor Nils WAHL și Melchior WATHELET pentru exercitarea funcției de avocat general la Curtea de Justiție. Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea celor paisprezece candidați sus-menționați de a exercita funcțiile de judecător și avocat general în cadrul Curții de Justiție.

               (3)

               Prin urmare se impune desemnarea a unsprezece judecători și a trei avocați generali la Curtea de Justiție pentru perioada cuprinsă între 7 octombrie 2012 și 6 octombrie 2018. Numirea a trei judecători și a unui avocat general la Curtea de Justiție pentru posturile rămase se va efectua ulterior,

         ADOPTĂ PREZENTA DECIZIE:
   Articolul 1
   (1)   Sunt numiți în calitate de judecători la Curtea de Justiție pentru perioada cuprinsă între 7 octombrie 2012 și 6 octombrie 2018:

               domnul Alexander ARABADJIEV;

               domnul George ARESTIS;

               doamna Maria BERGER;

               domnul Jean-Claude BONICHOT;

               domnul José Luís DA CRUZ VILAÇA;

               domnul Carl Gustav FERNLUND;

               domnul Egidijus JARAŠIŪNAS;

               domnul Egils LEVITS;

               domnul Jiří MALENOVSKÝ;

               doamna Alexandra PRECHAL;

               domnul Thomas VON DANWITZ.

         (2)   Sunt numiți în calitate de avocați generali la Curtea de Justiție pentru perioada cuprinsă între 7 octombrie 2012 și 6 octombrie 2018:

               domnul Yves BOT;

               domnul Nils WAHL;

               domnul Melchior WATHELET.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 25 aprilie 2012.

            Președintele

         J. TRANHOLM-MIKKELSEN


title: Decizia (UE) 2017/1672 a Parlamentului European din 27 aprilie 2017 privind descărcarea de gestiune pentru execuția bugetului Institutului European pentru Egalitatea de Șanse între Femei și Bărbați aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/232

         DECIZIA (UE) 2017/1672 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Institutului European pentru Egalitatea de Șanse între Femei și Bărbați aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Institutului European pentru Egalitatea de Șanse între Femei și Bărbați pentru exercițiul financiar 2015,

               —

               având în vedere Raportul Curții de Conturi privind conturile anuale ale Institutului European pentru Egalitatea de Șanse între femei și bărbați pentru exercițiul financiar 2015, însoțit de răspunsul institutului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a institutului în ceea ce privește execuția bugetară pentru exercițiul financiar 2015 (05873/2017 – C8-0071/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1922/2006 al Parlamentului European și al Consiliului din 20 decembrie 2006 privind înființarea unui Institut European pentru Egalitatea de Șanse între Femei și Bărbați (4), în special articolul 15,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru drepturile femeii și egalitatea de gen (A8-0106/2017),

               1.

               acordă directorului Institutului European pentru Egalitatea de Șanse între Femei și Bărbați descărcarea de gestiune pentru execuția bugetului institutului aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Institutului European pentru Egalitatea de Șanse între Femei și Bărbați, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 102.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 403, 30.12.2006, p. 9.

      (5)  JO L 328, 7.12.2013, p. 42.


title: Decizia Consiliului din 21 iunie 2012 de numire a membrilor și a supleanților în cadrul Consiliului de conducere al Agenției Europene pentru Sănătate și Securitate în Muncă pentru Luxemburg

text:
               27.6.2012

               RO

               Jurnalul Oficial al Uniunii Europene

               C 187/2

         DECIZIA CONSILIULUI
   din 21 iunie 2012
   de numire a membrilor și a supleanților în cadrul Consiliului de conducere al Agenției Europene pentru Sănătate și Securitate în Muncă pentru Luxemburg
   2012/C 187/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (1), în special articolul 8,
   având în vedere lista de candidaturi prezentată Consiliului de către guvernele statelor membre și de către organizațiile patronale și organizațiile lucrătorilor,
   având în vedere listele membrilor și supleanților în cadrul Comitetului consultativ pentru securitate și sănătate la locul de muncă,
   întrucât:

               (1)

               Prin deciziile din 22 noiembrie 2010 (2), 7 martie 2011 (3), 21 martie 2011 (4) și 18 iulie 2011 (5), Consiliul a numit membrii și supleanții în cadrul Consiliului de conducere al Agenției Europene pentru Sănătate și Securitate în Muncă pentru perioada cuprinsă între 8 noiembrie 2010 și 7 noiembrie 2013.

               (2)

               Guvernul luxemburghez a prezentat candidaturi pentru anumite posturi vacante,

         ADOPTĂ PREZENTA DECIZIE:
   Articolul 1
   Se numesc în calitate de membri și supleanți în cadrul Consiliului de conducere al Agenției Europene pentru Sănătate și Securitate în Muncă pentru perioada care se încheie la 7 noiembrie 2013:
   REPREZENTANȚI AI GUVERNELOR

               Țara

               Membri

               Supleanți

               Luxemburg

               Dl Paul WEBER

               Dl Robert HUBERTY

         Articolul 2
   Consiliul va numi membrii și supleanții încă nedesemnați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Luxemburg, 21 iunie 2012.

            Pentru Consiliu

            Președintele

         M. FREDERIKSEN

      (1)  JO L 216, 20.8.1994, p. 1.

      (2)  JO C 322, 27.11.2010, p. 3.

      (3)  JO C 83, 17.3.2011, p. 2.

      (4)  JO C 92, 24.3.2011, p. 8.

      (5)  JO C 217, 23.7.2011, p. 27.


Anunţ juridic important

|

52007BP0115(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului Observatorului European al Fenomenelor Rasiste şi Xenofobe aferent exerciţiului financiar 2005 (C6-0389/2006 - 2006/2156(DEC))

Jurnalul Oficial 074 E , 20/03/2008 p. 0196 - 0197

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului Observatorului European al Fenomenelor Rasiste şi Xenofobe aferent exerciţiului financiar 2005 (C6-0389/2006 — 2006/2156(DEC))Parlamentul European,- având în vedere conturile anuale finale ale Observatorului European al Fenomenelor Rasiste şi Xenofobe privind exerciţiul financiar 2005 [1],- având în vedere raportul Curţii de Conturi privind conturile anuale finale ale Observatorului European al Fenomenelor Rasiste şi Xenofobe pentru exerciţiul financiar 2005, precum şi răspunsurile observatorului [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CE) nr. 1035/97 al Consiliului din 2 iunie 1997 de înfiinţare a Observatorului European al Fenomenelor Rasiste şi Xenofobe [4], în special articolul 12a,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0118/2007),1. acordă directorului Observatorului European al Fenomenelor Rasiste şi Xenofobe descărcarea de gestiune pentru execuţia bugetului observatorului aferent exerciţiului financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului Observatorului European al Fenomenelor Rasiste şi Xenofobe, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).[1] JO C 266, 31.10.2006, p. 46.[2] JO C 312, 19.12.2006, p. 93.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 151, 10.6.1997, p. 1. Regulament astfel cum a fost modificat ultima dată prin Regulamentul (CE) nr. 1652/2003 (JO L 245, 29.9.2003, p. 33).[5] JO L 357, 31.12.2002, p. 72.--------------------------------------------------


title: Decizia (UE) 2017/799 a Consiliului din 5 mai 2017 de numire a trei membri și a doi supleanți, propuși de Republica Cipru, în cadrul Comitetului Regiunilor

text:
               11.5.2017

               RO

               Jurnalul Oficial al Uniunii Europene

               L 120/20

         DECIZIA (UE) 2017/799 A CONSILIULUI
   din 5 mai 2017
   de numire a trei membri și a doi supleanți, propuși de Republica Cipru, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea Guvernului Ciprului,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 26 iulie 2016, prin Decizia (UE) 2016/1233 (4) a Consiliului, domnul Georgios GEORGIOU a fost înlocuit de domnul Kyriakos CHATZITTOFIS în calitatea de membru și domnul Kyriakos CHATZITTOFIS a fost înlocuit de domnul Stavros YEROLATSITES în calitatea de supleant.

               (2)

               Trei locuri de membru în cadrul Comitetului Regiunilor au devenit vacante ca urmare a încheierii mandatelor domnului Kyriakos CHATZITTOFIS, doamnei Louisa MAVROMMATI și domnului Charalambos PITTAS.

               (3)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Stavros YEROLATSITES.

               (4)

               Un loc de supleant a devenit vacant ca urmare a numirii domnului Stavros STAVRINIDES în calitatea de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual:

               (a)

               în calitatea de membri:

                           —

                           domnul Nikos ANASTASIOU, Mayor of Kato Polemidia Municipality,

                           —

                           domnul Andros KARAYIANNIS, Mayor of Deryneia Municipality,

                           —

                           domnul Stavros STAVRINIDES, Municipal Councillor of Strovolos Municipality,

                     și

               (b)

               în calitatea de supleanți:

                           —

                           domnul Kyprianos ANDRONIKOU, Mayor of Dromolaxia-Meneou Municipality,

                           —

                           domnul Theodoros ANTONIOU AVVAS, Mayor of Mesa Yitonia Municipality.

         Articolul 2
   Prezenta decizie intră în vigoare la data adoptării.

      Adoptată la Bruxelles, 5 mai 2017.

            Pentru Consiliu

            Președintele

         L. GRECH

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2016/1233 a Consiliului din 26 iulie 2016 de numire a unui membru și a unui supleant, propuși de Republica Cipru, în cadrul Comitetului Regiunilor (JO L 202, 28.7.2016, p. 41).


title: 2012/245/UE: Decizia Consiliului din 26 aprilie 2012 privind revizuirea statutului Comitetului economic și financiar

text:
               8.5.2012

               RO

               Jurnalul Oficial al Uniunii Europene

               L 121/22

         DECIZIA CONSILIULUI
   din 26 aprilie 2012
   privind revizuirea statutului Comitetului economic și financiar
   (2012/245/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 242,
   având în vedere avizul Comisiei Europene,
   întrucât:

               (1)

               În conformitate cu articolul 114 alineatul (2) din Tratatul de instituire a Comunității Europene, la 1 ianuarie 1999 s-a instituit un Comitet economic și financiar (denumit în continuare „comitetul”).

               (2)

               La 21 decembrie 1998, Consiliul a adoptat Decizia 98/743/CE privind dispoziții detaliate cu privire la componența Comitetului economic și financiar (1).

               (3)

               La 31 decembrie 1998, Consiliul a adoptat Decizia 1999/8/CE de adoptare a statutului Comitetului economic și financiar (2); respectivul statut a fost revizuit prin Decizia 2003/476/CE a Consiliului din 18 iunie 2003 (3) pentru a asigura funcționarea efectivă continuă a comitetului după aderarea a zece state membre la 1 mai 2004.

               (4)

               Șefii de stat sau de guvern din statele membre a căror monedă este euro au declarat la 26 octombrie 2011 că grupul de pregătire la care face trimitere articolul 1 din Protocolul (nr. 14) privind Eurogrupul, alcătuit din reprezentanți ai miniștrilor responsabili de finanțe din statele membre a căror monedă este euro și ai Comisiei („Grupul de lucru Eurogrup”), va fi prezidat de un președinte permanent. Prin urmare, persoana numită în acest post va înceta să fie un funcționar al administrației naționale și va deveni angajat al instituțiilor UE.

               (5)

               În aceeași zi, șefii de stat sau de guvern din statele membre a căror monedă este euro au declarat că structurile administrative existente care oferă asistență Consiliului și comitetului, și anume Secretariatul General al Consiliului și Secretariatul Comitetului economic și financiar, vor furniza sprijinul adecvat președintelui reuniunii la nivel înalt a zonei euro și președintelui Eurogrupului, sub îndrumarea președintelui comitetului/Grupului de lucru Eurogrup.

               (6)

               Comitetul ar trebui să poată să își aleagă președintele dintre candidații cei mai calificați, inclusiv președintele Grupului de lucru Eurogrup.

               (7)

               În consecință, statutul comitetului ar trebui revizuit,

         ADOPTĂ PREZENTA DECIZIE:
   Articolul 1
   Statutul Comitetului economic și financiar, prevăzut în anexa la Decizia 1999/8/CE, astfel cum a fost modificată prin Decizia 2003/476/CE, se înlocuiește cu textul din anexa la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 26 aprilie 2012.

            Pentru Consiliu

            Președintele

         M. BØDSKOV

      (1)  JO L 358, 31.12.1998, p. 109.

      (2)  JO L 5, 9.1.1999, p. 71.

      (3)  JO L 158, 27.6.2003, p. 58.

      ANEXĂ

            „STATUTUL COMITETULUI ECONOMIC ȘI FINANCIAR
            Articolul 1
            Comitetul economic și financiar (denumit în continuare «comitetul») îndeplinește sarcinile prevăzute la articolul 134 alineatele (2) și (4) din Tratatul privind funcționarea Uniunii Europene.
            Articolul 2
            Comitetul poate, printre altele:

                        —

                        să fie consultat în cursul procedurii care conduce la adoptarea de decizii privind mecanismul ratei de schimb din a treia etapă a Uniunii Economice și Monetare;

                        —

                        fără a aduce atingere articolului 240 din tratat, să pregătească evaluarea Consiliului în ceea ce privește evoluția ratei de schimb a monedei euro;

                        —

                        să ofere cadrul în care dialogul dintre Consiliu și Banca Centrală Europeană (BCE) poate să fie pregătit și continuat la nivel de înalți funcționari din ministere, bănci centrale naționale, Comisie și BCE.

                  Articolul 3
            În îndeplinirea sarcinilor care le revin, membrii comitetului și supleanții au în vedere interesul general al Uniunii.
            Articolul 4
            Comitetul se întrunește sub conducerea președintelui în două configurații: fie cu membrii selectați din administrații, din băncile centrale naționale, din Comisie și din BCE, fie cu membrii din administrații, din Comisie și din BCE. Comitetul revizuiește regulat, în ședințe plenare, lista chestiunilor care necesită prezența la reuniuni a membrilor reprezentând băncile centrale naționale.
            Articolul 5
            Avizele, rapoartele și comunicările se adoptă cu votul majorității membrilor, în cazul în care votul este necesar. Fiecare membru al comitetului are un vot. Totuși, atunci când este formulată o îndrumare sau un aviz privitor la probleme susceptibile de a face ulterior obiectul unei decizii a Consiliului, membrii băncilor centrale, când sunt prezenți, și ai Comisiei pot participa pe deplin la discuții, fără a participa însă la vot. Comitetul întocmește, de asemenea, un raport privind pozițiile minoritare sau divergente exprimate în cursul discuțiilor.
            Articolul 6
            Comitetul își alege, cu votul majorității membrilor săi, un președinte pentru un mandat de doi ani, acest mandat putând fi reînnoit. Persoanele eligibile pentru a fi alese în calitate de președinte sunt membrii comitetului care sunt funcționari de rang înalt în administrațiile naționale și președintele grupului de pregătire la care face trimitere articolul 1 din Protocolul (nr. 14) privind Eurogrupul, alcătuit din reprezentanți ai miniștrilor responsabili cu finanțele statelor membre a căror monedă este euro, precum și din reprezentanți ai Comisiei (denumit în continuare «Grupul de lucru Eurogrup»).
            În cazul în care președintele comitetului este un membru al comitetului din cadrul unei administrații naționale, acesta deleagă votul supleantului său.
            Articolul 7
            În cazul în care acesta se află în imposibilitatea de a-și îndeplini atribuțiile, președintele comitetului este înlocuit de vicepreședintele comitetului. Vicepreședintele este ales pentru un mandat de doi ani cu votul majorității membrilor comitetului. Sunt eligibili în calitatea de vicepreședinte membrii comitetului care sunt funcționari de rang înalt în administrațiile naționale și președintele Grupului de lucru Eurogrup, cu excepția cazului în care acesta din urmă a fost ales președinte al comitetului.
            Articolul 8
            În cazul în care nu îndeplinește și funcția de președinte al comitetului, președintele Grupului de lucru Eurogrup poate participa la reuniunile comitetului și lua parte la discuții, cu excepția cazului în care comitetul decide altfel.
            Cu excepția cazului în care comitetul decide altfel, supleanții pot să participe la reuniunile comitetului. Supleanții nu au drept de vot. Cu excepția cazului în care comitetul decide altfel, aceștia nu iau parte la discuții.
            Un membru care nu poate participa la o ședință a comitetului își poate delega funcțiile unuia dintre supleanți sau unui alt membru. Președintele și secretarul comitetului ar trebui să fie informați cu privire la acest lucru, în scris, înaintea reuniunii. În cazuri excepționale, președintele poate admite alte aranjamente.
            Articolul 9
            Comitetul poate încredința studiul unor chestiuni particulare, supleanților, unor subcomitete sau grupuri de lucru. În aceste cazuri, președinția este asumată de un membru sau de un supleant al comitetului numit de către comitet. Membrii comitetului, supleanții, subcomitetele și grupurile de lucru pot recurge la sprijinul unor experți.
            Articolul 10
            Comitetul este convocat de președinte din proprie inițiativă sau la cererea Consiliului, a Comisiei sau a cel puțin patru dintre membrii comitetului.
            Articolul 11
            Ca regulă generală, comitetul este reprezentat de președinte; în special, președintele poate fi autorizat de către comitet să întocmească un raport al discuțiilor și să intervină cu observații orale privind avizele și comunicările elaborate de către comitet. Președintelui îi revine răspunderea de a asigura relația comitetului cu Parlamentul European.
            Articolul 12
            Deliberările comitetului sunt confidențiale. Aceeași dispoziție se aplică și în cazul lucrărilor supleanților, ale subcomitetelor sau ale grupurilor de lucru.
            Articolul 13
            Comitetul este asistat de un secretariat, sub conducerea unui secretar. Secretarul și personalul secretariatului sunt puși la dispoziție de către Comisie. Secretarul este numit de Comisie în urma consultării comitetului. Secretarul și personalul său acționează conform instrucțiunilor comitetului în îndeplinirea responsabilităților care le revin față de comitet.
            Cheltuielile comitetului sunt incluse în estimările Comisiei.
            Articolul 14
            Comitetul își stabilește propriul regulament de procedură.”


title: 2010/430/PESC: Decizia 2010/430/PESC a Consiliului din 26 iulie 2010 de instituire a unei rețele europene de grupuri de reflecție independente în domeniul neproliferării în sprijinul punerii în aplicare a Strategiei Uniunii Europene împotriva proliferării armelor de distrugere în masă

text:
               4.8.2010

               RO

               Jurnalul Oficial al Uniunii Europene

               L 202/5

         DECIZIA 2010/430/PESC A CONSILIULUI
   din 26 iulie 2010
   de instituire a unei rețele europene de grupuri de reflecție independente în domeniul neproliferării în sprijinul punerii în aplicare a Strategiei Uniunii Europene împotriva proliferării armelor de distrugere în masă
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   întrucât:

               (1)

               La 12 decembrie 2003, Consiliul European a adoptat Strategia UE împotriva proliferării armelor de distrugere în masă (denumită în continuare „strategia UE privind ADM”), al cărei capitol III cuprinde o listă de măsuri care trebuie adoptate atât în Uniune, cât și în țările terțe pentru combaterea acestei proliferări.

               (2)

               Uniunea pune în aplicare în mod activ strategia UE privind ADM și dă curs măsurilor enumerate în capitolul III din aceasta, cum ar fi dezvoltarea structurilor necesare în cadrul Uniunii.

               (3)

               La 8 decembrie 2008, Consiliul a adoptat Concluziile sale și documentul intitulat „Noi linii de acțiune ale Uniunii Europene privind combaterea proliferării armelor de distrugere în masă și a vectorilor acestora” (denumit în continuare „noile linii de acțiune”), în care se afirmă că proliferarea ADM continuă să reprezinte una dintre cele mai mari amenințări în materie de securitate și că politica în materie de neproliferare constituie o componentă esențială a politicii externe și de securitate comune.

               (4)

               În noile linii de acțiune, Consiliul solicită formațiunilor și organismelor competente ale Consiliului, Comisiei, altor instituții și statelor membre să asigure acestui document o urmare concretă în vederea atingerii obiectivelor acestuia până la sfârșitul anului 2010.

               (5)

               În noile linii de acțiune, Consiliul subliniază faptul că acțiunile Uniunii de prevenire a proliferării ar putea să beneficieze de sprijinul oferit de o rețea neguvernamentală competentă în domeniul neproliferării, prin reunirea instituțiilor de politică externă și a centrelor de cercetare specializate în domeniile strategice ale Uniunii și, în același timp, prin valorificarea rețelelor utile deja existente. O astfel de rețea ar putea fi extinsă la instituții din țările terțe cu care Uniunea desfășoară dialoguri specifice legate de chestiunea neproliferării.

               (6)

               La 15-16 decembrie 2005, Consiliul European a adoptat Strategia Uniunii Europene de combatere a acumulării ilicite și a traficului ilicit de și de muniție aferentă (denumită în continuare „strategia UE privind SALW”), care stabilește orientările pentru acțiunea Uniunii în domeniul armelor de calibru mic și armamentului ușor (SALW). Potrivit strategiei UE privind SALW, acumularea ilicită și traficul ilicit de SALW și muniție aferentă reprezintă o amenințare gravă la adresa păcii și securității internaționale.

               (7)

               Printre obiectivele identificate în cadrul strategiei UE privind SALW se numără necesitatea de a favoriza multilateralitatea eficientă, precum și de a crea mecanisme, la nivel internațional, regional sau în cadrul Uniunii și al statelor sale membre, pentru a preveni furnizarea și proliferarea cu caracter destabilizator a SALW și a muniției aferente,

         ADOPTĂ PREZENTA DECIZIE:
   Articolul 1
   (1)   Pentru a contribui la punerea în aplicare consolidată a strategiei UE privind ADM, bazată pe principiile multilateralității, prevenirii și cooperării eficiente cu țările terțe, se instituie o rețea europeană de grupuri de reflecție independente în domeniul neproliferării cu următoarele obiective:

               (a)

               să încurajeze dialogul politic și pe teme de securitate, precum și discuțiile pe termen lung privind măsurile de combatere a proliferării ADM și a vectorilor acestora, discuții desfășurate în cadrul societăților civile și, în special, în rândul experților, cercetătorilor și cadrelor universitare;

               (b)

               să ofere celor care participă la organismele pregătitoare relevante din cadrul Consiliului posibilitatea de a consulta rețeaua cu privire la aspecte legate de neproliferare și de a permite reprezentanților statelor membre să participe la reuniunile rețelei, conduse de reprezentantul Înaltului Reprezentant al Uniunii pentru afaceri externe și politica de securitate (ÎR);

               (c)

               să constituie o etapă utilă în acțiunile de neproliferare ale Uniunii și ale comunității internaționale, în special prin prezentarea unui raport/unor recomandări reprezentantului ÎR;

               (d)

               să contribuie la creșterea gradului de conștientizare a țărilor terțe cu privire la provocările reprezentate de proliferare și la necesitatea de a lucra în cooperare cu Uniunea și în contextul forurilor multilaterale, în special Organizația Națiunilor Unite, în scopul de a preveni, descuraja, opri și, atunci când este posibil, suprima programele de proliferare care prezintă motive de îngrijorare la nivel mondial.

         (2)   În lumina strategiei UE privind SALW, sfera de cuprindere a activităților rețelei europene de grupuri de reflecție independente în domeniul neproliferării propuse nu se limitează la aspectele legate de amenințările reprezentate de proliferarea ADM, ci include, de asemenea, aspecte legate de armele convenționale, inclusiv SALW. Includerea armelor convenționale în domeniul de activitate al rețelei va oferi un instrument remarcabil pentru dialog și recomandări privind acțiuni ale Uniunii în acest domeniu, în cadrul punerii în aplicare a strategiei UE privind SALW și a politicii Uniunii în domeniul armelor convenționale.
   (3)   În acest context, proiectele care urmează a fi susținute de către Uniune cuprind următoarele activități specifice:

               (a)

               asigurarea de mijloace pentru organizarea unei reuniuni de lansare și a unei conferințe anuale în vederea prezentării unui raport și/sau prezentării de recomandări reprezentantului ÎR;

               (b)

               furnizarea de mijloace financiare și tehnice pentru crearea unei platforme Internet menite să faciliteze contactele și să favorizeze dialogul privind cercetarea în cadrul rețelei de grupuri de reflecție care analizează aspectele legate de ADM și de armele convenționale, inclusiv SALW.

         În anexă este prevăzută o descriere detaliată a proiectelor.
   Articolul 2
   (1)   ÎR este responsabil de punerea în aplicare a prezentei decizii.
   (2)   Punerea în aplicare tehnică a proiectelor menționate la articolul 1 alineatul (3) este efectuată de Consorțiul UE pentru neproliferare compus din La Fondation pour la Recherche Stratégique (FRS), the Peace Research Institute Frankfurt (HSFK/PRIF), the International Institute for Strategic Studies (IISS) și the Stockholm International Peace Research Institute (SIPRI). Consorțiul UE pentru neproliferare îndeplinește această sarcină sub responsabilitatea ÎR. În acest scop, ÎR încheie acordurile necesare cu consorțiul.
   Articolul 3
   (1)   Suma de referință pentru punerea în aplicare a proiectelor menționate la articolul 1 alineatul (3) este de 2 182 000 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest scop, aceasta încheie un acord de finanțare cu Consorțiul UE pentru neproliferare. Acordul prevede obligația consorțiului de a asigura o vizibilitate adecvată a contribuției Uniunii în raport cu mărimea acestei contribuții.
   (4)   Comisia depune eforturile necesare pentru a încheia acordul de finanțare menționat la alineatul (3) cât mai curând posibil după intrarea în vigoare a prezentei decizii. Comisia informează Consiliul cu privire la eventualele dificultăți survenite în decursul respectivului proces și cu privire la data încheierii acordului.
   Articolul 4
   (1)   ÎR raportează Consiliului cu privire la punerea în aplicare a prezentei decizii pe baza rapoartelor periodice pregătite de Consorțiul UE pentru neproliferare. Aceste rapoarte stau la baza evaluării efectuate de Consiliu.
   (2)   Comisia raportează cu privire la aspectele financiare ale proiectelor menționate la articolul 1 alineatul (3).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră după 36 luni de la data încheierii acordului de finanțare prevăzut la articolul 3 alineatul (3).
   Cu toate acestea, aceasta expiră după 6 luni de la intrarea ei în vigoare în situația în care acordul de finanțare respectiv nu a fost încheiat în acest interval de timp.

      Adoptată la Bruxelles, 26 iulie 2010.

            Pentru Consiliu

            Președintele

         S. VANACKERE

      ANEXĂ

         REȚEAUA EUROPEANĂ DE GRUPURI DE REFLECȚIE INDEPENDENTE ÎN DOMENIUL NEPROLIFERĂRII ÎN SPRIJINUL PUNERII ÎN APLICARE A STRATEGIEI UE ÎMPOTRIVA PROLIFERĂRII ARMELOR DE DISTRUGERE ÎN MASĂ (STRATEGIA UE PRIVIND ADM)

      1.   Obiective

      Obiectivul prezentei decizii constă în punerea în aplicare a recomandării de politică elaborată de Consiliu la 8 decembrie 2008 în documentul „Noi linii de acțiune ale Uniunii Europene privind combaterea proliferării armelor de distrugere în masă și a vectorilor acestora”. Conform respectivului document, acțiunile Uniunii de combatere a proliferării ar putea să beneficieze de sprijinul oferit de o rețea neguvernamentală competentă în domeniul neproliferării, prin reunirea instituțiilor de politică externă și a centrelor de cercetare specializate în domeniile strategice ale UE și, în același timp, prin valorificarea rețelelor utile deja existente. O astfel de rețea ar putea fi extinsă la instituții din țările terțe cu care UE desfășoară dialoguri specifice legate de chestiunea neproliferării.
      Această rețea de grupuri de reflecție independente din domeniul neproliferării ar avea drept obiectiv încurajarea dialogului politic și pe teme de securitate, precum și discuțiile pe termen lung privind măsurile de combatere a proliferării armelor de distrugere în masă (ADM) și a vectorilor acestora, discuții desfășurate în cadrul societăților civile și în special în rândul experților, cercetătorilor și cadrelor universitare. Această rețea va reprezenta o etapă utilă în acțiunile de neproliferare ale Uniunii și ale comunității internaționale.
      Activitățile rețelei trebuie extinse pentru a cuprinde aspecte legate de armele convenționale, inclusiv armele de calibru mic și armamentul ușor (SALW), inclusiv măsuri menite să asigure punerea în aplicare continuă a Strategiei Uniunii de combatere a acumulării ilicite și a traficului ilicit de SALW și muniție aferentă (Strategia UE privind SALW). Rețeaua va contribui la dezvoltarea unor noi aspecte ale acțiunilor Uniunii care includ atât dimensiunea preventivă, cât și cea reactivă a aspectelor de securitate legate de armele convenționale, inclusiv traficul ilicit și acumularea excesivă de SALW, precum și de muniție aferentă, astfel cum este prevăzut în Strategia UE privind SALW. Prevenirea traficului ilegal și nereglementat cu arme convenționale, inclusiv SALW, a fost, de asemenea, recunoscută drept o prioritate a Uniunii în cadrul procesului Acordului privind comerțul cu arme.
      Rețeaua ar putea contribui la creșterea gradului de conștientizare a țărilor terțe cu privire la provocările reprezentate de proliferarea ADM și de armele convenționale, inclusiv de traficul ilicit și de acumularea excesivă de SALW, precum și de muniție aferentă, precum și cu privire la necesitatea de a coopera cu Uniunea și în contextul forurilor multilaterale, în special Organizația Națiunilor Unite, în scopul de a preveni, descuraja, opri și, atunci când este posibil, suprima programele de proliferare care prezintă motive de îngrijorare la nivel mondial și traficul ilicit și acumularea excesivă de SALW, precum și de muniție aferentă.
      Uniunea dorește să susțină această rețea astfel:

                  —

                  prin asigurarea de mijloace pentru organizarea unei reuniuni de lansare și a unei conferințe anuale în vederea prezentării unui raport și/sau a unor recomandări reprezentantului Înaltului Reprezentant al Uniunii pentru afaceri externe și politica de securitate (ÎR);

                  —

                  prin crearea unei platforme Internet menite să faciliteze contactele și să favorizeze dialogul privind cercetarea în cadrul rețelei de grupuri de reflecție din domeniul neproliferării.

            2.   Organizarea rețelei

      Rețeaua va fi deschisă tuturor institutelor de cercetare și grupurilor de reflecție relevante din Uniune și va respecta pe deplin diversitatea opiniilor în cadrul Uniunii.
      Rețeaua va facilita contactele dintre experții neguvernamentali, reprezentanții statelor membre și instituțiile Uniunii. Rețeaua va fi pregătită să colaboreze cu actorii neguvernamentali din țările terțe, în conformitate cu Strategiile UE privind ADM și SALW, care sunt bazate pe conceptele multilateralității și cooperării internaționale. Mandatul rețelei va include neproliferarea ADM, a vectorilor acestora, și aspecte legate de armele convenționale, inclusiv SALW.
      Rețeaua va fi prezidată de reprezentantul ÎR, în conformitate cu liniile directoare definite în cadrul Centrului de monitorizare pentru ADM cu privire la măsurile de neproliferare. Participanții la organismele pregătitoare relevante din cadrul Consiliului (CODUN/CONOP/COARM etc.) vor putea consulta rețeaua cu privire la aspecte legate de neproliferare și arme convenționale, inclusiv SALW, iar reprezentanții acestora vor putea participa la reuniunile rețelei. Atunci când este posibil, reuniunile rețelei și cele ale grupurilor de lucru pot fi organizate consecutiv.
      Gestionarea proiectului va fi încredințată Consorțiului UE pentru neproliferare compus din FRS, HSFK/PRIF, IISS și SIPRI, în strânsă cooperare cu reprezentantul ÎR.
      Consorțiul UE pentru neproliferare, în colaborare cu reprezentantul ÎR și cu statele membre, va invita participanții, specialiști în aspecte legate de neproliferare și de armele convenționale, la o reuniune de lansare și la o conferință anuală. Participanții trebuie să facă dovada expertizei lor printr-o serie de publicații sau alte activități de cercetare în domeniul neproliferării ADM și al aspectelor legate de armele convenționale.
      3.   Descrierea proiectelor

      3.1.   Proiectul 1: Organizarea unei reuniuni de lansare și a unei conferințe anuale cu un raport și/sau cu recomandări

      3.1.1.   Scopul proiectului

      Obiectivul reuniunii de lansare este acela de a institui o rețea europeană de grupuri de reflecție independente în domeniul neproliferării, bazate în Uniune. Reuniunea de lansare, prezidată de reprezentantul ÎR, va organiza activitățile rețelei și va pregăti o conferință anuală cu scopul de prezenta un raport și/sau recomandări reprezentantului ÎR.
      În cadrul conferinței anuale, de tip Carnegie, privind neproliferarea, cu participarea unor experți guvernamentali și a unor grupuri de reflecție independente din Uniune și din țări terțe, ar urma să fie discutate și identificate măsuri suplimentare în vederea combaterii proliferării ADM și a vectorilor acestora, precum și în vederea abordării provocărilor legate de armele convenționale, inclusiv combaterea traficului ilicit și a acumulării excesive de SALW, precum și de muniție aferentă. Conferința anuală ar putea fi organizată pe grupuri tematice și ar putea include o sesiune plenară finală, prezidată de reprezentantul ÎR.
      Pe baza conferinței anuale, va fi elaborat un raport orientat către politici, împreună cu o serie de recomandări orientate către acțiune, destinate reprezentantului ÎR. Respectivul raport ar urma să fie distribuit instituțiilor relevante ale Uniunii și statelor membre și pus la dispoziție on-line.
      3.1.2.   Rezultatele proiectului

                  —

                  stabilirea unui modus operandi pentru rețeaua europeană de grupuri de reflecție independente în domeniul neproliferării;

                  —

                  instituirea unei conferințe europene majore în domeniul neproliferării, care ar urma să devină cadrul principal pentru promovarea discuțiilor strategice referitoare la măsurile destinate combaterii proliferării ADM și a vectorilor acestora și pentru abordarea provocărilor legate de armele convenționale, inclusiv combaterea traficului ilicit și a acumulării excesive de SALW, precum și de muniție aferentă;

                  —

                  prezentarea unui raport orientat către politici și/sau a unor recomandări orientate către acțiune, care ar consolida punerea în aplicare a Strategiilor UE privind ADM și SALW și ar constitui o etapă utilă în cadrul acțiunilor Uniunii și ale comunității internaționale în domeniul neproliferării și al armelor convenționale;

                  —

                  sporirea gradului de conștientizare și de cunoaștere al instituțiilor Uniunii, al statelor membre, al societății civile și al țărilor terțe cu privire la ADM și la vectorii acestora, permițându-le să anticipeze mai bine.

            3.1.3.   Descrierea proiectului

      Proiectul prevede organizarea a două reuniuni de lansare, a două reuniuni anuale și pregătirea a două rapoarte și/sau recomandări:

                  —

                  o reuniune de lansare, cu participarea a până la 50 de grupuri de reflecție independente din Uniune, specializate în aspecte legate de neproliferare și de armele convenționale, inclusiv SALW;

                  —

                  o conferință anuală, cu participarea unor experți guvernamentali și a până la 200 de grupuri de reflecție independente din Uniune și țări terțe, specializate în aspecte legate de neproliferare și de armele convenționale, inclusiv SALW;

                  —

                  un raport orientat către politici și/sau a unor recomandări orientate către acțiune, care ar urma să stimuleze punerea în aplicare a Strategiilor UE privind ADM și SALW.

            3.2.   Proiectul 2: Crearea unei platforme Internet

      3.2.1.   Scopul proiectului

      Crearea unui site Internet va facilita contactele dintre reuniunile rețelei și va favoriza dialogul privind cercetarea în rândul grupurilor de reflecție din domeniul neproliferării. Instituțiile Uniunii și statele membre ar putea, de asemenea, beneficia de pe urma unui site Internet specializat în cadrul căruia participanții la rețea au libertatea de a schimba informații, partaja idei și publica studiile lor privind aspectele privind neproliferarea ADM și a vectorilor acestora și armele convenționale, inclusiv SALW. Site-ul Internet ar putea fi însoțit de un buletin informativ electronic.
      Proiectul va include informații on-line privind activitățile în urma evenimentelor și un portal pentru cercetarea europeană. Acesta va contribui la diseminarea eficientă a rezultatelor cercetării în rândurile comunității grupurilor de reflecție și ale cercurilor guvernamentale. Acest lucru va conduce la o mai bună anticipare și cunoaștere a amenințărilor legate de proliferarea ADM și a vectorilor acestora și de armele convenționale, inclusiv traficul ilicit și acumularea excesivă de SALW, precum și de muniție aferentă.
      3.2.2.   Rezultatele proiectului

                  —

                  crearea unei platforme în cadrul căreia grupurile de reflecție din domeniul neproliferării să își poată partaja opiniile și analizele independente privind aspectele legate de proliferarea ADM și de armele convenționale, inclusiv SALW;

                  —

                  promovarea unei mai bune înțelegeri a Strategiilor UE privind ADM și SALW în cadrul societății civile și constituirea unei interfețe între Uniune și rețeaua de grupuri de reflecție;

                  —

                  permiterea descărcării gratuite de documente provenind de la reuniunile rețelei și din partea unor grupuri de reflecție independente care ar dori să partajeze rezultatele cercetărilor lor fără compensații financiare;

                  —

                  sporirea gradului de conștientizare și de cunoaștere al instituțiilor Uniunii, al statelor membre, al societății civile și al țărilor terțe cu privire la amenințările legate de armele convenționale, ADM și vectorii acestora, permițându-le să anticipeze mai bine.

            3.2.3.   Descrierea proiectului

      Utilizarea unei tehnologii de tipul unui serviciu de rețea socială, atunci când acest lucru este fezabil și adecvat, ar putea fi explorată, în scopul de a reduce costurile și de a permite comunicarea activă și schimbul activ de informații on-line între participanții la rețea, într-un mediu familiar. Consorțiul UE pentru neproliferare, însărcinat cu proiectul, ar urma să fie responsabil de găzduirea site-ului Internet, de conceperea și de administrarea tehnică a acestuia. Consorțiul ar putea asigura o formare de bază a reprezentantului ÎR și a grupurilor de lucru relevante ale Consiliului cu privire la site-ul Internet.
      4.   Durata

      Durata totală a punerii în aplicare a proiectelor este estimată la 36 de luni.
      5.   Beneficiarii

      5.1.   Beneficiarii direcți

      Proliferarea ADM atât de către state, cât și de teroriști a fost identificată în cadrul Strategiei europene de securitate și în cadrul Strategiei UE privind ADM ca reprezentând potențial cea mai mare amenințare la adresa securității Uniunii. În mod similar, în cadrul Strategiei UE privind SALW a fost recunoscut faptul că traficul ilicit și acumularea excesivă de SALW, precum și de muniție aferentă reprezintă o amenințare gravă la adresa păcii și securității internaționale. Proiectele propuse îndeplinesc obiectivele politicii externe și de securitate comune și contribuie la realizarea obiectivelor strategice prevăzute în Strategia europeană de securitate.
      5.2.   Beneficiarii indirecți

      Beneficiarii indirecți ai proiectelor sunt:

                  (a)

                  Grupurile de reflecție independente specializate în aspecte legate de neproliferare și arme convenționale, inclusiv SALW, din Uniune și țări terțe

                  (b)

                  Instituțiile Uniunii

                  (c)

                  Statele membre ale Uniunii

                  (d)

                  Țările terțe.

            6.   Părțile terțe participante

      Proiectele vor fi finanțate în întregime prin prezenta decizie. Experții din cadrul rețelei pot fi considerați drept participanți terți. Aceștia își vor desfășura activitatea în conformitate cu regimul lor standard.
      7.   Aspecte procedurale, coordonarea și comitetul director

      Comitetul director va fi format dintr-un reprezentant al ÎR și din entitatea de punere în aplicare menționată la punctul 8. Comitetul director va revizui periodic punerea în aplicare a deciziei Consiliului, cel puțin o dată la fiecare șase luni, inclusiv prin mijloace electronice de comunicare.
      8.   Entitatea de punere în aplicare

      Punerea în aplicare tehnică a prezentei decizii a Consiliului va fi încredințată Consorțiului UE pentru neproliferare, care își va îndeplini misiunea sub controlul ÎR. În desfășurarea activităților sale, Consorțiul va coopera cu ÎR, cu statele membre și cu alte state părți și organizații internaționale, după caz.


title: 2013/617/UE: Decizia Parlamentului European din 17 aprilie 2013 privind închiderea conturilor întreprinderii comune Clean Sky pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/344

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor întreprinderii comune Clean Sky pentru exercițiul financiar 2011
   (2013/617/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune Clean Sky pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune Clean Sky pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 71/2008 al Consiliului din 20 decembrie 2007 privind înființarea întreprinderii comune Clean Sky (4), în special articolul 11 alineatul (4),

               —

               având în vedere normele financiare ale întreprinderii comune Clean Sky adoptate printr-o decizie a Consiliului său de conducere la 7 noiembrie 2008,

               —

               având în vedere Avizul nr. 2/2011 referitor la normele financiare ale întreprinderii comune Clean Sky emis de Curtea de Conturi la 8 februarie 2011,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0086/2013),

               1.

               aprobă închiderea conturilor întreprinderii comune Clean Sky pentru exercițiul financiar 2011;

               2.

               încredințează Președintelui sarcina de a transmite prezenta decizie directorului executiv al întreprinderii comune Clean Sky, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 9.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 1.

      (5)  JO L 357, 31.12.2002, p. 72.


title: 2014/602/UE: Decizia Parlamentului European din 3 aprilie 2014 privind închiderea conturilor Autorității Europene pentru Valori Mobiliare și Piețe pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/266

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Autorității Europene pentru Valori Mobiliare și Piețe pentru exercițiul financiar 2012
   (2014/602/UE)
   PARLAMENTUL EUROPEAN,

               —

               având în vedere conturile anuale finale ale Autorității Europene pentru Valori Mobiliare și Piețe pentru exercițiul financiar 2012,

               —

               având în vedere Raportul Curții de Conturi privind conturile anuale ale Autorității Europene pentru Valori Mobiliare și Piețe pentru exercițiul financiar 2012, însoțit de răspunsurile autorității (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a autorității europene de supraveghere (Autoritatea Europeană pentru Valori Mobiliare și Piețe) (4), în special articolul 64,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A7-0231/2014),

               1.

               aprobă închiderea conturilor Autorității Europene pentru Valori Mobiliare și Piețe pentru exercițiul financiar 2012;

               2.

               încredințează Președintelui sarcina de a transmite prezenta decizie directorului executiv al Autorității Europene pentru Valori Mobiliare și Piețe, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 197.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 84.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 26 iunie 1997 privind monitorizarea punerii în aplicare a actelor adoptate în materie de azil

text:
Anunţ juridic important

|

31997D0420

Official Journal L 178 , 07/07/1997 P. 0006 - 0007 Ediţie specială în limba cehă Chapter 19 Volume 01 P. 73  - 74 Ediţie specială în limba estonă Chapter 19 Volume 01 P. 73  - 74 Ediţie specială în limba maghiară Chapter 19 Volume 01 P. 73  - 74 Ediţie specială în limba lituaniană Chapter 19 Volume 01 P. 73  - 74 Ediţie specială în limba letonă Chapter 19 Volume 01 P. 73  - 74 Ediţie specială în limba malteză Chapter 19 Volume 01 P. 73  - 74 Ediţie specială în limba polonă Chapter 19 Volume 01 P. 73  - 74 Ediţie specială în limba slovacă Chapter 19 Volume 01 P. 73  - 74 Ediţie specială în limba slovenă Chapter 19 Volume 01 P. 73  - 74

		19970626Decizia Consiliuluidin 26 iunie 1997privind monitorizarea punerii în aplicare a actelor adoptate în materie de azil(97/420/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul K.3 alineatul (2) litera (a),având în vedere programul de lucru prioritar adoptat de Consiliu la 30 noiembrie 1993, care invită în special la elaborarea unui raport anual privind realizările în domeniul justiției și afacerilor interne, precum și Rezoluția Consiliului din 14 octombrie 1996 de stabilire a priorităților cooperării în domeniul justiției și afacerilor interne în perioada 1 iulie 1996 – 30 iunie 1998 [1],având în vedere rezoluțiile Parlamentului European adoptate în domeniul azilului,întrucât, potrivit articolului K.1 alineatul 1 din tratat, statele membre consideră politica în materie de azil o chestiune de interes comun;întrucât monitorizarea punerii în aplicare de către statele membre a actelor adoptate în acest sector permite observarea efectului practic pe care îl au lucrările Consiliului în domeniu și oferă informații utile în vederea activităților viitoare,DECIDE:Articolul 1În fiecare an, președinția trimite statelor membre un chestionar destinat să arate modul în care acestea au pus în aplicare actele adoptate în materie de azil de Consiliu și de miniștrii responsabili cu imigrarea.Chestionarul are ca obiect următoarele chestiuni:- dispozițiile, politicile și măsurile practice adoptate de statele membre în decursul anului precedent în orice domeniu reglementat de actele menționate la primul paragraf;- toate eventualele dificultăți întâlnite în adoptarea respectivelor dispoziții, politici și măsuri practice;- probabilitatea adoptării de dispoziții, politici și măsuri practice prevăzute la prima liniuță în viitorul apropiat;- punerea în aplicare a actelor, dispozițiilor, politicilor și măsurilor practice menționate anterior și eventualele dificultăți întâlnite în acest sens.Articolul 2Pe baza chestionarului prevăzut la articolul 1, statele membre pregătesc o notă informativă în care pot face trimitere sau pot include părți relevante din conținutul contribuțiilor periodice pe care le au la Centrul de informare, reflecție și schimburi în materie de azil (CIREA).Articolul 3Secretariatul General al Consiliului traduce notele informative menționate la articolul 2 și le pune la dispoziția tuturor statelor membre și a Comisiei. De asemenea, pe baza respectivelor note informative, elaborează un raport de sinteză.Articolul 4Pe baza raportului de sinteză și pe baza oricăror alte materiale utile furnizate, de exemplu, de Înaltul Comisariat al Organizației Națiunilor Unite pentru refugiați (ICNUR) și, dacă este cazul, de organizații neguvernamentale, președinția elaborează, în colaborare cu Comisia și după consultarea ICNUR, un raport constituind o analiză care indică în special dacă există aspecte care necesită noi schimburi de opinii între statele membre și dacă sunt necesare măsuri suplimentare.Respectivul raport este examinat în cadrul Consiliului în vederea prezentării acestuia spre examinare de către Consiliu.Președinția solicită avizul ICNUR asupra raportului și se asigură ca eventualele observații să fie comunicate statelor membre.Articolul 5Chestionarul se trimite statelor membre până la data de 1 iulie al fiecărui an, iar statele membre prezintă notele informative până la data de 1 octombrie al aceluiași an.Primul chestionar privește punerea în aplicare a actelor în perioada de până la 1 iulie 1997.Adoptată la Luxemburg, 26 iunie 1997.Pentru ConsiliuPreședinteleH. Van Mierlo[1] JO C 319, 26.10.1996, p. 1.--------------------------------------------------


title: 2013/120/UE: Decizia reprezentanților guvernelor statelor membre din 6 martie 2013 privind numirea unui judecător în cadrul Tribunalului

text:
               8.3.2013

               RO

               Jurnalul Oficial al Uniunii Europene

               L 65/22

         DECIZIA REPREZENTANȚILOR GUVERNELOR STATELOR MEMBRE
   din 6 martie 2013
   privind numirea unui judecător în cadrul Tribunalului
   (2013/120/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               În temeiul articolelor 5 și 7 din Protocolul privind Statutul Curții de Justiție a Uniunii Europene și ca urmare a demisiei domnului Nils WAHL, este necesar să se procedeze la numirea unui judecător în cadrul Tribunalului pentru durata rămasă a mandatului domnului Nils WAHL, și anume până la 31 august 2013.

               (2)

               Pentru postul care a devenit vacant a fost propusă candidatura domnului Carl WETTER.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Carl WETTER de a exercita funcția de judecător în cadrul Tribunalului,

         ADOPTĂ PREZENTA DECIZIE:
   Articolul 1
   Domnul Carl WETTER este numit judecător în cadrul Tribunalului, pentru perioada cuprinsă între data intrării în vigoare a prezentei decizii și data de 31 august 2013.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 6 martie 2013.

            Președintele

         R. MONTGOMERY


title: 2008/538/CE: Decizia Parlamentului European din 24 aprilie 2007 privind închiderea conturilor Agenției Europene pentru Reconstrucție pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/187

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor Agenţiei Europene pentru Reconstrucţie pentru exerciţiul financiar 2005
   (2008/538/CE)
   PARLAMENTUL EUROPEAN,
   având în vedere conturile anuale finale ale Agenţiei Europene pentru Reconstrucţie pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Agenţiei Europene pentru Reconstrucţie pentru exerciţiul financiar 2005, precum şi răspunsurile agenţiei (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 2667/2000 al Consiliului din 5 decembrie 2000 privind Agenţia Europeană pentru Reconstrucţie (4), în special articolul 8,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6-0116/2007),

               1.

               constată că situaţia conturilor anuale finale ale Agenţiei Europene pentru Reconstrucţie pentru exerciţiile financiare 2004 şi 2005 se prezintă după cum urmează:
               Contul de venituri şi cheltuieli pentru exerciţiile financiare 2004 şi 2005

                           (în mii EUR)

                           2005

                           2004

                              Venituri

                           Subvenţii CE

                           261 009

                           231 909

                           Recuperare cheltuieli (reutilizare titlul III)

                           546

                           1 229

                           Venituri din operaţiuni administrative (reutilizare titlurile I şi II)

                           210

                           181

                           Alte venituri din exploatare

                           1 076

                           6 113

                              Total venituri din exploatare

                              262 841

                              239 432

                              Cheltuieli

                           Cheltuieli administrative

                                       —

                                       Cheltuieli de personal

                           15 727

                           17 575

                                       —

                                       Alte cheltuieli administrative

                           7 212

                           6 290

                           Cheltuieli operaţionale

                                       —

                                       Gestiune directă centralizată

                           243 442

                           268 965

                              Total cheltuieli administrative şi de exploatare

                              266 381

                              292 830

                              Surplus/(Deficit) din activităţi de exploatare

                           -3 540

                           -53 398

                           Câştiguri extraordinare

                           0

                           738

                           Pierderi extraordinare

                           0

                           -1,269

                              Rezultatul economic al exerciţiului

                              -3 540

                              -53 929

                              Sursa: Datele agenţiei. Prezentul tabel rezumă datele furnizate de agenţie în conturile sale anuale.

               2.

               aprobă închiderea conturilor Agenţiei Europene pentru Reconstrucţie pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului Agenţiei Europene pentru Reconstrucţie, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 7.

      (2)  JO C 312, 19.12.2006, p. 18.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 306, 7.12.2000, p. 7. Regulament modificat ultima dată prin Regulamentul (CE) nr. 1756/2006 (JO L 332, 30.11.2006, p. 18).

      (5)  JO L 357, 31.12.2002, p. 72.